Sodba Splošnega sodišča (tretji senat) z dne 29. novembra 2018 – Khadi and Village Industries Commission/EUIPO/EUIPO – BNP Best Natural Products (khadí Naturprodukte aus Indíen)

(Zadeva T‑682/17)

„Znamka Evropske unije – Postopek za ugotovitev ničnosti – Figurativna znamka Evropske unije khadí Naturprodukte aus Indíen – Predložitev dokazov prvič pred odborom za pritožbe – Diskrecijska pravica odbora za pritožbe – Člen 76(2) Uredbe (ES) št. 207/2009 (postal člen 95(2) Uredbe (EU) 2017/1001) – Absolutni razlogi za zavrnitev – Znamka, ki zavaja javnost – Člen 7(1)(g) Uredbe št. 207/2009 (postal člen 7(g) Uredbe 2017/1001) – Neobstoj slabe vere – Člen 52(1)(b) Uredbe št. 207/2009 (postal člen 59(1)(b) Uredbe 2017/1001)“

1. Znamka Evropske unije – Postopkovne določbe – Ugotavljanje dejanskega stanja po uradni dolžnosti – Postopek za ugotovitev ničnosti, ki se nanaša na absolutne razloge za zavrnitev – Preizkus, omejen na navajane razloge (Uredba Sveta št. 207/2009, členi 7(1), 52, 55 in 76(1)) (Glej točki 12 in 13.)

2. Znamka Evropske unije – Tožbeni postopek – Tožba,vložena zoper odločbo oddelka za izbris Urada – Preizkus s strani odbora za pritožbe – Obseg – Dokazi, ki so bili prvič predloženi pred odborom za pritožbe – Upoštevanje – Diskrecijska pravica odbora za pritožbe (Uredba Sveta št. 207/2009, člena 64(1) in 76(2); Uredba Komisije št. 2868/95, člen 1, pravilo 50(1), tretji pododstavek) (Glej točke od 19 do 21.)

3. Znamka Evropske unije – Tožbeni postopek – Tožba, vložena zoper odločbo oddelka za izbris Urada – Preizkus s strani odbora za pritožbe – Obseg – Uporaba pravila 50(1) Uredbe št. 2868/95 po analogiji v okviru postopka za ugotovitev ničnosti zaradi absolutnih razlogov za zavrnitev – Nedopustnost (Uredba Sveta št. 207/2009, členi 7, 52(1) in 76(2); Uredba Komisije št. 2868/95, člen 1, pravilo 50(1) tretji pododstavek) (Glej točko 23.)

4. Znamka Evropske unije – Opredelitev in pridobitev znamke Evropske unije – Absolutni razlogi za zavrnitev – Znamke, ki zavajajo javnost – Merila presoje (Uredba Sveta št. 207/2009, člen 7(1)(g)) (Glej točke od 44 do 46.)

5. Znamka Evropske unije – Odpoved, razveljavitev in ničnost – Absolutni razlogi za ničnost – Registracija v nasprotju s členom 7(1)(g) Uredbe št. 207/2009 – Figurativna znamka khadí Naturprodukte aus Indíen (Uredba Sveta št. 207/2009, člena 7(1)(g) in 52(1)(a)) (Glej točke 48, 53 in 54.)

6. Znamka Evropske unije – Odpoved, razveljavitev in ničnost – Absolutni razlogi za ničnost – Prijavitelj, ki ni v dobri veri ob vložitvi prijave znamke – Merila presoje – Upoštevanje vseh upoštevnih dejavnikov, ki obstajajo ob vložitvi zahteve za registracijo – Zavedanje prijavitelja, da tretja oseba uporablja enak ali podoben znak – Namen prijavitelja – Stopnja pravne zaščite zadevnih znakov – Poslovna logika, na kateri temelji registracija izpodbijanega znaka kot znamke Evropske unije – Zaporedje dogodkov, značilno za vložitev zahteve za registracijo znamke (Uredba Sveta št. 207/2009, člen 52(1)(b)) (Glej točke od 60 do 64.)

7. Znamka Evropske unije – Odpoved, razveljavitev in ničnost – Absolutni razlogi za ničnost – Prijavitelj, ki ni v dobri veri ob vložitvi prijave znamke – Figurativna znamka khadí Naturprodukte aus Indíen (Uredba Sveta št. 207/2009, člen 52(1)(b)) (Glej točko 72.)

8. Znamka Evropske unije – Tožbeni postopek – Tožba pri sodišču Unije – Pooblastilo Splošnega sodišča za spremembo izpodbijane odločbe – Meje (Uredba Sveta št. 207/2009, člen 65(2) in (3)) (Glej točko 74.)

Predmet

Tožba zoper odločbo petega odbora za pritožbe pri EUIPO z dne 12. julija 2017 (zadeva R 2085/2016–5) v zvezi s postopkom za ugotovitev ničnosti med družbama Khadi and Village Industries Commission in BNP Best Natural Products.

Izrek

1. Tožba se zavrne.